Sagen drejer sig om fastsættelse af sagsomkostninger
Ret: Københavns Byret (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Den 26. marts 2010 kl. 14:30 blev retten sat i retssal 11 af Dommer.
Protokolfører var Medarbejder ved retten.

Der blev foretaget i offentligt retsmøde
sag nr. BS 12A-1384/2008:

Sagsøger
Adresse
By
mod
Lærerstandens Brandforsikring G/S
Garvergade 17
1463 København K

Ingen var indkaldt eller mødt.

Der fremlagdes processkrift af 4. august 2008 med bilag 13 - 14.

Endvidere fremlagdes brev af 22. februar 2010 med bilag fra advokat Mads
Ulrikkeholm, hvoraf fremgår, at sagen hæves som forligt.

Endelig fremlagdes breve af 22. februar 2010 og 24. marts 2010 fra Advokat
1, brev af 16. februar 2010 fra Advokat 2, brev af 26. februar 2010 med bilag
fra advokat Mads Ulrikkeholm samt brev af 10. marts 2010 fra advokat
Christina Neugebauer.

Parterne har overladt det til retten at træffe bestemmelse om sagens omkost-
ninger.

Der er meddelt sagsøgeren fri proces. Der er ikke retshjælpsforsikring.

Et beløb på 1.550 kr., der er betalt af sagsøgeren i retsafgift, skal betales til-
bage til sagsøgeren, jf. retsplejelovens § 331, stk. 1, nr. 1.

Det er oplyst, at sagsøgeren har afholdt et beløb på 6.900 kr. til dækning af
gebyr til Arbejdsskadestyrelsen. Statskassen skal betale et beløb svarende
hertil til sagsøgeren, jf. retsplejelovens § 331, stk. 1, nr. 3.

STD062241-S01-ST01-K297.01-T2-L01-M00-\R29



/

Retsafgiften af det beløb, hvormed sagen er forligt, udgør 24.240 kr.

Retten finder, at et passende beløb til dækning af sagsøgerens omkostning til
advokatbistand, når henses til udfaldet af sagen, og at sagen er forligt inden
domsforhandling, er 40.000 kr.

Retten bestemte herefter, at sagsøgte, Lærerstandens Brandforsikring G/S,
inden 14 dage skal betale delvise sagsomkostninger til statskassen med
71.140 kr. til dækning af retsafgift, udgift til advokatbistand samt gebyr til
Arbejdsskadestyrelsen.

Det bemærkes, at salæret til de beskikkede advokater som udgangspunkt skal
fastsættes i forhold til det beløb, hvormed sagen er forligt. Retten har dog
fraveget dette udgangspunkt i opadgående retning, idet der er taget hen-syn
til, at flere advokater har måttet sætte sig ind i sagen.

Der blev tillagt den for sagsøgeren beskikkede advokat, advokat Mads Ul-
rikkeholm, i salær 45.000 kr. med tillæg af moms.

Der blev tillagt den for sagsøgeren tidligere beskikkede advokat, Advokat 1, i
salær 10.000 kr. med tillæg af moms, der betales af stats-kassen.

Der blev tillagt den for sagsøgeren tidligere beskikkede advokat, Advokat 2 i
salær 4.650 kr. med tillæg af moms, der betales af stats-kassen.

Sagen sluttet.

Retten hævet.

Dommer

STD062241-S01-ST01-K297.01-T2-L01-M00-\R29